
Arvamuse andmine maaüksuse
Leevikese tn 23 riigi omandisse jätmiseks

1. Asjaolud  ja  menetluse  käik
Maa-amet esitas Narva Linnavalitsusele 05.02.2019.a. kirjaga nr 6-5/19/2517 (dok. registris nr 1-12.3/1398) teate Narva linna haldusterritooriumil asuva maaüksuse maa riigi omandisse jätmise menetluse algatamisest, vastavalt lisatud asendiplaanile (piiriettepanek nr AT1901170004).

Riigi omandisse jäetakse sihtotstarbeta maa sihtotstarbega maaüksus maareformi seaduse § 31 lõike1 punkti 8 alusel maareservina. 

Maaüksusele on määratud Narva Linnavalitsuse 14.11.1997 korraldusega nr 1369-k koha-aadress Leevikese tn 23.

Leevikese tn 23 maaüksuse 13.06.2017 toimunud ülevaatuse käigus tuvastati maaüksusel vundamendi rusud ja kaev, mis ei vasta Maareformi seaduse §6 lõike 3 ja 31 tähenduses ehitise nõuetele. Leevikese tn 23 aadressil ehitiste kohta Ehitisregistris andmed puuduvad. Maa-ala on hooldamata. 
Leevikese tn 23 maaüksusele ei ole tänase päeva seisuga esitatud õigusvastaselt võõrandatud vara tagastamise- või kompenseerimise, kui ka ostueesõigusega erastamise- ega hoonestusõiguse seadmise avaldusi.

2. Õiguslikud alused

Vabariigi Valitsuse 03.09.1996.a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt linnavalitsus määrab riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.                  

3. Otsus 

3.1. Nõustuda Leevikese tn 23 (piiriettepanek AT1901170004, ligikaudne pindala 493 m2) Narva linnas asuva maaüksuse riigi omandisse jätmisega;
3.2. Määrata  Leevikese tn 23 maaüksusele sihtotstarbeks sihtotstarbeta maa (012; S).
4. Rakendussätted

4.1.  Korraldus jõustub teatavakstegemisest;

4.2. Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

